Tolong Sempurnakan Cerita Mami (novel)

Tolong Sempurnakan Cerita Mami ialah sebuah novel 2017 oleh penulis novel Malaysia, Syamnuriezmil diterbitkan pada Disember 2017 oleh Penulisan 2U.Tolong Sempurnakan Cerita Mami by Syamnuriezmil Goodreads. Dicapai pada 1 Februari 2020. Ia telah diadaptasikan sebagai sebuah siri drama oleh Astro Ria pada 2020.

Sinopsis
Adeena Aurell (Addie) berusia sepuluh tahun, merupakan anak tunggal pasangan Razean Safiya dan 'Aun Adwa'. Dia tidak pernah membayangkan yang suatu hari nanti, apabila dia terjaga daripada tidur, mami dan papanya akan berpisah. Pada mulanya, Addie tak kesah. Nak buat macam mana, jodoh tak ada. Tapi... Setelah hampir enam bulan Addie terpaksa berpindah-randah macam orang nomad... Dia mula naik angin!

"Alamakkk... Addie tertinggal buku BM kat rumah mami!"

"Kan papa kata, sebelum pergi, tengoklah habis-habis."

"Aduhhh... Mami, baju sukan kat rumah papa!"

"Clumsylah you... Sekarang mami dah kena buat dua kerja! Mami kena pi meeting ni, urgent pula! Pakai baju kosong sudahlah, cakap kat cikgu baju sukan tak dan kering!"

Addie mula membuat rancangan untuk satukan mami dan papanya semula. Tetapi rancangan Addie semuanya terjun ke gaung. Mami dan papa memang tidak boleh bersama lagi.

Tanda tanya Addie mula timbul apabila Ku Harez Harith yang dipanggil Cikgu Ku, muncul dan mengetahui lebih banyak tentang dirinya sewaktu kecil. Rupa-rupanya Cikgu Ku menghabiskan empat tahun menjaga Addie di London tetapi terputus hubungan sewaktu Addie pulang ke Malaysia. Pelik kenapa hubungan yang begitu erat itu terputus telah membawa Addie terjerumus dalam rancangan papanya untuk menyatukan mami dengan Cikgu Ku.

Masalahnya, pelbagai rancangan yang Addie, papa dan Cikgu Ku buat untuk cuba menyatukan mami dengan Cikgu Ku... Mami tak layan sehinggalah papa terpaksa menggunakan cara terakhir yang membongkar satu rahsia.

"Papa nak suruh mami kahwin dengan Uncle Haha sebab papa dah nak mati ke? Tell me this is wrong papa! Tell me this is all wrong!!!"

"This is the truth, princess..."

Teori Mikaela, kawan baik Addie mengatakan yang papanya itu sakit dan sanggup membuat rancangan yang pelik-pelik, ternyata betul. Masalahnya... Mampukah Addie sempurnakan cerita maminya dengan orang lain selain papanya sendiri? Mahukah mami sempurnakan ceritanya seperti kehendak Addie? Atau mami lebih mementingkan hatinya sendiri?

Adaptasi

Televisyen

Suri Hati Mr. Pilot telah diadaptasikan ke siaran TV melalui drama waktu perdana di Slot MegaDrama pada 13 Januari 2020 di Astro Ria, dibintangi oleh Fatimah Noryyah dan Isyariana Che Azmi.Drama Tolong Sempurnakan Cerita Mami Myinfotaip (12 Januari 2020). Dicapai pada 15 Februari 2020.

Rujukan

Kategori:Novel 2017
Kategori:Novel berbahasa Melayu
Kategori:Novel dari Malaysia
Kategori:Novel Malaysia yang diadaptasi menjadi rancangan televisyen